จักรวาลไรอัน

จักรวาลไรอัน (Ryanverse) หรือ ไรอันเวิร์ส, หนังสือชุด แจ็ค ไรอัน เป็นชื่อที่ใช้เรียกเฟรนไชส์ของงานเขียนและสื่อแนวดราม่าการเมืองที่สร้างขึ้นโดน ทอม แคลนซี นักเขียนชื่อดัง ซึ่งมีจุดศูนย์กลางอยู่ที่ตัวละครที่ชื่อว่า แจ็ค ไรอัน และจักรวาลสมมุติที่มีแจ๊ค และตัวละครอื่น ๆ อาทิ จอห์น คลาก และ โดมิงโก ชาเวซ

**นวนิยาย**
หนังสือเล่มแรกที่กล่าวถึงแจ็ค ไรอัน คือ ล่าตุลาแดง (The Hunt for Red October)

**ตามวันที่ตีพิมพ์**
นวนิยายตามลำดับที่เขียน ชื่อภาษาไทยโดยผู้แปล สุวิทย์ ขาวปลอด ประกอบไปด้วย
# ล่าตุลาแดง The Hunt for Red October (2527)
# เด็ดหัววีรบุรุษ Patriot Games (2530)
# แผนชิงฟ้า The Cardinal of the Kremlin (2531)
# เคลียร์แล้วลุยเจ็บปวด Clear and Present Danger (2532)
# นักรบเกมโลกันต์ The Sum of All Fears (2534)
# ลบรอยแค้น ร่วมกับout Remorse (2536)
# หักปีกอินทรีย์ Debt of Honor (2537)
# ขย้ำพยัคฆราช Executive Orders (2539)
# อุดมการณ์เฉียดนรก Rainbow Six (2541)
# รุกฆาต The Bear and the Dragon (2543)
# กระต่ายแดงแรงฤทธิ์ Red Rabbit (2545)
# คมเขี้ยวพยัคฆ์ The Teeth of the Tiger (2546)
# คมเพชฌฆาต Dead or Alive (2553, ร่วมกับ แกรนต์ แบล็ควูด)
# ชนแหลก Against All Enemies (2554, ร่วมกับ ปีเตอร์ เทเลป)
# Search and Destroy (ถูกยกเลิก, ร่วมกับ ปีเตอร์ เทเลป)
# ล็อกเป้าสังหาร Locked On (2554, ร่วมกับ มาร์ก กรีนีย์)
# มังกรผยอง Threat Vector (2555, ร่วมกับ มาร์ก กรีนีย์)
# อินทรีประจัญบาน Command Authority (2556, ร่วมกับ มาร์ก กรีนีย์)

**จักรวาลไรอันจากผู้เขียนอื่น**
นวนิยายตามลำดับที่เขียนโดยผู้เขียนท่านอื่น หลังจากทอม แคลนซีจากไป ประกอบไปด้วย
# หนีสุดขีดล่าสุดแค้น Support and Defend (2557, โดย มาร์ก กรีนีย์)
# อหังการเหยียบฟ้า Full Force and Effect (2557, โดย มาร์ก กรีนีย์)
# หักเหลี่ยมรัฐประหาร Under Fire (2558, โดย แกรนต์ แบล็ควูด)
# ประธานาธิบดีประจัญบาน Commander in Chief (2558, โดย มาร์ก กรีนีย์)
# ศัตรูมืด Duty and Honor (2559, โดย แกรนต์ แบล็ควูด)
# เปิดไฟล์นรก True Faith and Allegiance (2559, โดย มาร์ก กรีนีย์)
# Point of Contact (2560, โดย ไมค์ เมเดน)
# Power and Empire (2560, โดย มาร์ค คาเมรอน)
# Line of Sight (2561, โดย ไมค์ เมเดน)
# Oath of Office (2561, โดย มาร์ค คาเมรอน)
# Enemy Contact (2562, โดย ไมค์ เมเดน)
# Code of Honor (2562, โดย มาร์ค คาเมรอน)
# Firing Point (2563, โดย ไมค์ เมเดน)
# Shadow of the Dragon (2563, โดย มาร์ค คาเมรอน)
# Target Acquired (2564, โดย ดอน เบนท์ลีย์)
# Chain of Command (2564, โดย มาร์ค คาเมรอน)
# Zero Hour (2565, โดย ดอน เบนท์ลีย์)
# Red Winter (2565, โดย มาร์ค คาเมรอน)

**ตัวละคร**

**ตัวละครหลัก**
ตัวละครหลักในจักรวาลไรอัน ประกอบไปด้วย- แจ็ค ไรอัน: แจ็ค ไรอัน เป็นลูกชายของนายตำรวจนักสืบเมืองบัลติมอล และแม่ซึ่งเป็นพยาบาล เขาเป็นอดีตนาวิกโยธินสหรัฐ และนายหน้าซื้อขายหลักทรัพย์ ซึ่งต่อมาได้เป็นครูสอนประวัติศาสตร์ที่โรงเรียนนายเรือสหรัฐอเมริกา ณ เมืองแอนแนโพลิส รัฐแมริแลนด์ ไรอันได้เข้าร่วมสำนักข่าวกรองกลางสหรัฐในฐานะนักวิเคราะห์และเป็นเจ้าหน้าที่ภาคสนามในบางครั้ง โดยตำแหน่งสุดท้ายก่อนลาออกคือตำแหน่งรองผู้อำนวยการ ต่อมาได้มาเป็นที่ปรึกษาด้านความมั่นคงแห่งชาติให้กับประธานาธิบดีสหรัฐ และดำรงตำแหน่งรองประธานาธิบดี ก่อนจะได้รับตำแหน่งประธานาธิบดีสหรัฐอย่างกระทันหันหลังจากเกิดการโจมตีที่อาคารรัฐสภาสหรัฐโดยผู้ก่อการร้าย ไรอันดำรงตำแหน่งสองวาระแต่ไม่ได้ต่อเนื่องกัน โดยระหว่างดำรงตำแหน่งนั้นได้เกี่ยวข้องกับวิกฤตการณ์ระหว่างประเทศ ทั้งในทวีปยุโรป ตะวันออกกลาง เอเชีย และแอฟริกา- จอห์น คลาร์ก: จอห์น คลาร์ก เป็นอดีตเนวีซีลสหรัฐและพันจ่า ในชื่อ จอห์น เทอเรนซ์ เคลลี่ ซึ่งเป็นชื่อจริงของเขา ต่อมาได้มาเป็นเจ้าหน้าที่ปฏิบัติการของสำนักข่าวกรองกลางสหรัฐหลังจากแกล้งตาย และใช้ตัวตนใหม่ในชื่อของ จอห์น คลาร์ก ช่วงระยะเวลาหนึ่งเขาได้รับหน้าที่คนขับรถและเจ้าหน้าที่คุ้มกันให้กับไรอัน ระหว่างดำรงตำแหน่งประธานาธิบดีสมัยแรก คลาร์กเคยดำรงตำแหน่งผู้อำนวยการหน่วยต่อต้านการก่อการร้ายข้ามชาติ ชื่อรหัสว่า เรนโบว์ ซึ่งประกอบด้วยกำลังทหารชั้นสุดยอดจากประเทศต่าง ๆ ที่เป็นส่วนหนึ่งขององค์การสนธิสัญญาแอตแลนติกเหนือ (เนโท) ซึ่งหลังจากเกษียณจากซีไอเอ และเรนโบว์ เขาทำงานให้กับ เดอะ แคมปัส ซึ่งเป็นองค์กรข่าวกรองนอกระบบที่ถูกสร้างขึ้นโดยประธานาธิบดีไรอัน และได้ขึ้นดำรงตำแหน่งผู้อำนวยการฝ่ายปฏิบัติการของหน่วย ทอม แคลนซีได้อธิบายว่าจอห์น คลาร์กนั้นเป็นเหมือน "ด้านมืดของไรอัน" และ "มีแนวโน้มการใช้กำลังที่สูงกว่าแจ็คเป็น"- โดมิงโก "ดิง" ชาเวช: โดมิงโก ชาเวช เกิดและเติบโตในเมืองลอสแองเจลิส และเข้าร่วมเป็นทหารในกองกำลังปฏิบัติการพิเศษของกองทัพบก เพื่อหลีกหนีหนทางบนท้องถนนแบบชีวิตเพื่อนคนอื่น ๆ ในวัยเดียวกัน โดยพบกับ จอห์น คลาร์ก ในปฏิบัติการลับต่อแก๊งค้ายาเสพติดโคลอมเบีย และได้กลายมาเป็นที่ปรึกษาของจอห์น คลาร์กในเวลาต่อมา และพบรักกับลูกสาวของคลาร์ก จากนั้นเขาได้รับคัดเลือกให้เป็นเจ้าหน้าที่ปฏิบัติการของสำนักข่าวกรองกลางสหรัฐ และปฏิบัติการร่วมกันกับพ่อตาของเขาในภารกิจลับต่าง ๆ มากมาย เมื่อคลาร์กได้เป็นหัวหน้าหน่วยเรนโบว์ ชาเวชได้รับมอบหมายให้เป็นผู้นำหนึ่งในสองทีมจู่โจมของหน่วยต่อต้านการก่อการร้าย หลังจากเกษียณจากซีไอเอ และหน่วยเรนโบว์ เขาเข้าร่วมกับ เดอะ แคมปัส ในตำแหน่งเจ้าหน้าที่ปฏิบัติการ แต่ได้รับตำแหน่งเจ้าหน้าที่อาวุโสในลำดับต่อมา- แดเนียล อี. “แดน” เมอร์เรย์: เมอร์เรย์ คือเจ้าหน้าที่เอฟบีไอรุ่นใหญ่ที่ได้รับมอบหมายให้ปฏิบัติงานร่วมกับหน่วยความมั่นคงของอังกฤษ (เอมไอไฟว์) ได้พบกับไรอันครั้งแรกในหนังสือ เด็ดหัววีรบุรุษ โดยเมอร์เรย์กลายเป็นหนึ่งในเพื่อนสนิทที่สุดของไรอัน และคอยช่วยเหลือไรอันมาตลอดในฉบับนวนิยาย- พลเรือโท เจมส์ เกรียร์: เจมส์ เกรียร์ คือรองผู้อำนวยการสำนักข่าวกรองแห่งชาติ และที่ปรึกษาของไรอัน เกรียร์เป็นที่รู้จักในรูปแบบของตัวละครที่อารมขันและใจดี โดยมักให้คำแนะนำแก่ไรอันและช่วยเหลือไรอันทุกครั้งอย่างสุดความสามารถ เกรียร์เสียชีวิตด้วยโรคมะเร็งตับอ่อนในหนังสือ เคลียร์แล้วลุยเจ็บปวด
ตัวละครหลักบางตัวถูกใช้เป็นตัวละครในภาพยนตร์และซีรีย์โทรทัศน์ ประกอบไปด้วย:

**นักแสดง**

**ประธานาธิบดี**
ไฟล์:The Hunt for Red October poster.jpg|thumb|ใบปิตภาพยนตร์ ล่าตุลาแดง
มีประธานาธิบดีจำนวนทั้งหมด 6 คนในจักรวาลไรอัน ถึงแม้จะถูกกล่าวชื่อถึงเพียง 5 คนก็ตาม ประกอบไปด้วย- ชายนิรนามที่ถูกเรียกชื่อโดยตำแหน่งว่า "ประธานาธิบดี" ภายใต้นามเรียกขานของตำรวจลับชื่อว่า "แรงเลอร์" (Wrangler) ได้รับการพูดถึงครั้งแรกใน ล่าตุลาแดง The Hunt for Red October โดยดำรงตำแหน่งไปจนถึง แผนชิงฟ้า The Cardinal of the Kremlin และ เคลียร์แล้วลุยเจ็บปวด Clear and Present Danger โดยในช่วงท้ายของนวนิยายที่กล่าวถึงเขา เขาลงชิงตำแหน่งและผ่ายแพ้ให้กับประธานาธิบดีคนใหม่- เจ. โรเบิร์ต ฟาวเลอร์ (J. Robert Fowler) อดีตผู้ว่าการรัฐโอไฮโอ ผู้ซึ่งเอาชนะผู้ดำรงตำแหน่งในตอนจบของ เคลียร์แล้วลุยเจ็บปวด Clear and Present Danger และดำรงตำแหน่งในช่วงของ นักรบเกมโลกันต์ The Sum of All Fears หลังจากเผชิญปัญหาวิกฤตนิวเคลียร์ในเดนเวอร์ ซึ่งเกือบจะทำให้เกิดสงครามนิวเคลียร์ เขาได้ประกาศลาออกจากตำแหน่งในช่วงท้ายของนวนิยาย- โรเจอร์ เดอร์ลิง (Roger Durling) รองประธานของ เจ. โรเบิร์ต ฟาวเลอร์ อดีตผู้ว่าการรัฐแคลิฟอร์เนีย และทหารผ่านศึกเวียดนาม ที่ประจำการในกองบินที่ 82 โรเจอร์ เดอร์ลิง เข้ามาแทนที่ เจ. โรเบิร์ต ฟาวเลอร์ ภายหลังที่คนก่อนหน้าลาออก และรับตำแหน่งเป็นประธานาธิบดีใน หักปีกอินทรีย์ Debt of Honor เขาเกือบตำรงตำแหน่งครบวาระเดิมของฟาวเลอร์ที่เหลืออยู่ พร้อมทั้งกำลังวางแผนเพื่อลงสมัครรับเลือกตั้งเป็นประธานาธิบดีในสมัยต่อไป แต่กลับถูกสังหารพร้อมกับคณะรัฐบาลส่วนใหญ่ในเหตุการณ์การโจมตีอาคารรัฐสภาสหรัฐด้วยเครื่องบินเจ็ตของสายการบินญี่ปุ่นในช่วงท้ายของนวนิยายเล่มดังกล่าว- จอห์น แพทริค ไรอัน (John Patrick Ryan) ได้รับการยืนยันโดย โรเจอร์ เดอร์ลิง ให้เป็นรองประธานคนใหม่ในตอนท้ายของ หักปีกอินทรีย์ Debt of Honor และสาบานตนเข้ารับตำแหน่งประธานาธิบดี หลังจาก  โรเจอร์ เดอร์ลิง ถูกสังหารในวันเดียวกันนั้นเอง ซึ่งการดำรงตำแหน่งดังกล่าวถูกคัดค้านโดย เอ็ดเวิร์ด โจนาธาน คีลตี้ อดีตรองประธานของ โรเจอร์ เดอร์ลิง เนื่องจากเป็นคำสั่งของฝ่ายบริหาร ไม่ผ่านการเห็นชอบของรัฐสภา แต่ในที่สุดศาลก็ตัดสินให้ ไรอันดำรงตำแหน่งต่อไป เขาถูกกล่าวถึงใน อุดมการณ์เฉียดนรก Rainbow Six แม้ว่าเขาจะไม่เคยปรากฏตัวในนวนิยายเล่มดังกล่าว และถูกกล่าวถึงในตำแหน่งประธานาธิบดีใน รุกฆาต The Bear and the Dragon ไรอันเลือกที่จะไม่ลงสมัครรับเลือกตั้งใหม่ในระหว่างนวนิยายชื่อว่า รุกฆาต The Bear and the Dragon กระต่ายแดงแรงฤทธิ์ Red Rabbit และ คมเขี้ยวพยัคฆ์ The Teeth of the Tiger- โรเบิร์ต เจฟเฟอร์สัน "ร็อบบี้" แจ็กสัน (Robert Jefferson "Robby" Jackson) รับตำแหน่งประธานาธิบดีต่อจากไรอัน ในฐานะประธานาธิบดีแห่งสหรัฐอเมริกาหลังจากไรอันประกาศออกจากตำแหน่งก่อนครบวาระ (ตามที่อธิบายไว้ใน คมเขี้ยวพยัคฆ์ The Teeth of the Tiger) โดยไรอันเชื่อว่าเขาสามารถออกจากประเทศได้ภายใต้การคุ้มครองของร็อบบี้ หลังจากดำรงตำแหน่งในวาระที่เหลือของไรอัน ร็อบบี้ได้ออกแคมเปญหาเสียงเพื่อลงสมัครรับเลือกตั้งเป็นประธานาธิบดีในสมัยต่อไป ขณะเดินทางในมิสซิสซิปปี้ แจ็กสันถูกลอบสังหารโดย ดวน ฟาร์มเมอร์ ชายวัย 67 ปี ซึ่งเป็นสมาชิกของกลุ่มคูคลักซ์แคลน ซึ่งผู้ก่อเหตุถูกกุมในทันทีและถูกตัดสินประหารชีวิตตามความผิดที่เขาได้ก่อขึ้น- เอ็ดเวิร์ด โจนาธาน คีลตี้ (Edward Jonathan Kealty) อดีตรองประธานาธิบดีของ โรเจอร์ เดอร์ลิง ถูกดำรงตำแหน่งแทนที่โดย แจ็ค ไรอัน หลังจากเรื่องอื้อฉาวทางเพศ หลังจากผู้ดำรงตำแหน่งประธานาธิบดี ร็อบบี้ แจ็คสัน ถูกลอบสังหารขณะระหว่างออกแคมเปญหาเสียง คีลตี้ ได้รับเลือกเป็นประธานาธิบดีตามสิทธิในการดำรงตำแหน่ง โดยดำรงตำแหน่งในช่วงของนวนิยาย คมเขี้ยวพยัคฆ์ The Teeth of the Tiger คมเพชฌฆาต Dead or Alive และ ล็อกเป้าสังหาร Locked On- จอห์น แพทริค ไรอัน (John Patrick Ryan) เริ่มการหาเสียงเพื่อเลือกตั้งใหม่ในช่วงเหตุการณ์ คมเพชฌฆาต Dead or Alive โดยสามารถเอาชนะ คีลตี้ ด้วยคะแนนเพียงเฉียดฉิวใน ใน ล็อกเป้าสังหาร Locked On และเข้ารับตำแหน่งก่อนเหตุการณ์ในนวนิยาย มังกรผยอง Threat Vector  และดำรงตำแหน่งเป็นประธานาธิบดีในนวนิยายเล่มอื่น ๆ หลังจากนั้นในจักรวาลไรอัน
ในนวนิยายหลายเล่ม มีการอ้างอิงถึงประธานาธิบดี โรนัลด์ เรแกน และประธานาธิบดี จอร์จ เอช. ดับเบิลยู. บุช ราวกับเหตุการณ์ในนวนิยายชุดนี้เกิดขึ้นร่วมกับโลกจริง ๆ

**เดอะ แคมปัส**
ในนวนิยายชุดจักรวาลของไรอัน ตั้งแต่ คมเขี้ยวพยัคฆ์ The Teeth of the Tiger นำเสนอองค์กรหน่วยข่าวกรองนอกแบบชื่อว่า เดอะ แคมปัส โดยมีตัวละคร แจ็ค ไรอัน ผู้พ่อ เป็นตัวละครผู้อยู่เบื้องหลัง และติดตามแจ็ค ไรอัน ผู้ลูกและเพื่อนของพวกเขาในการปฏิบัติการต่อต้านการก่อการร้ายต่าง ๆ หลาย ๆ ครั้ง โดยมีบริษัทเฮนรี่ แอสโซสิเอส (Hendley Associates) ซึ่งเป็นบริษัทลงทุนทางการค้าของเอกชน เป็นบริษัทบังหน้าขององค์กรในการดำเนินกิจการบนดิน โดยอาศัยเงินทุนจากการเก็งกำไรในตลาดหลักทรัพย์ซึ่งอาศัยข้อมูลข่าวกรองขององค์การในการประกอบการลงทุน โดยไม่ต้องอยู่ภายใต้การกำกับดูแลของรัฐบาลกลาง และทำให้องค์กรสามารถดำเนินงานได้อย่างเป็นอิสระ

**ภาพยนตร์**
ภาพสนตร์ที่สร้างมาจากจักรวาลของไรอัน ของ ทอม แคลนซี ประกอบไปด้วย

**โทรทัศน์**
มีการประกาศว่า คาร์ลตัน คูส และ เกรแฮม โรแลนด์ จะร่วมงานกับ ไมเคิล เบย์ ผ่านโปรดักชั่นแพลตินัม ดูนส์ของเขา และพาราเมาต์เทเลวิชั่นใน แจ็ค ไรอัน ซีรีย์โทรทัศน์สำหรับแอมะซอน

**สายลับ แจ็ค ไรอัน (Jack Ryan)**
ต่อมาในวันที่ 29 เมษายน พ.ศ. 2559 เดทไลน์ได้ประกาศว่า จอห์น คราซินสกี จะรับบทเป็น แจ็ค ไรอันในซีรีย์ จากนั้นในวันที่ 16 สิงหาคม พ.ศ. 2559 แอมะซอนสตูดิโอได้ประกาศว่าจะสร้างซีรีย์โทรทัศน์ในซีซันแรกจำนวน 10 ตอนในซีรีย์ แจ็ค ไรอัน ของ ทอม แคลนซี ในวันที่ 4 พฤศจิกายน พ.ศ. 2559 แอ็บบี้ คอร์นิช ได้รับบทเป็น แคธี ไรอัน ในซีรีย์โทรทัศน์ดังกล่าว และในวันที่ 6 มกราคม พ.ศ. 2560 มีรายงานว่า มอร์เทน ไทล์ดัม จะเป็นคนวางโครงเรื่องภายในซีรีย์
ในเดือนกุมภาพันธ์ พ.ศ. 2560 มีการประกาศว่า แดเนียล แซกไฮม์ ผู้กำกับภาพยนตร์เรื่อง ล่าเด็ดหัวมือสังหารหนีสุดโลก (The American) จะมาร่วมกำกับและผลิตในหลาย ๆ ตอนภายในซีรีย์
ซีรีย์โทรทัศน์ชุดนี้ได้รับแรงบันดาลใจมาจากภาพยนต์ชุดแจ็ค ไรอัน ที่แฮร์ริสัน ฟอร์ดรับบทในการแสดง โดยได้ฉายรอบปฐมทัศน์เมื่อวันที่ 31 สิงหาคม พ.ศ. 2561 โดยก่อนหน้านั้น 4 เดือน เมื่อวันที่ 24 เมษายน พ.ศ. 2561 แอมะซอนได้ประกาศจัดสร้างซีซันที่ 2 ซึ่งเล่าถึงฉากหลังในทวีปอเมริกาใต้ และประกาศการจัดสร้างซีซันที่ 3 เมื่อวันที่ 13 กุมภาพันธ์ พ.ศ. 2562 โดยก่อนการเปิดตัวซีซันที่ 3 ผู้ผลิตได้ยืนยันว่าจะมีการสร้างซีซันที่ 4 และจะถือเป็นซีซันสุดท้ายของซีรีย์โทรทัศน์ชุดนี้

**วีดีโอเกม**
มีการสร้างวีดีโอเกมที่มีพื้นฐานมาจากจักรวาลไรอันมากมาย โดยบางเกมสร้างอิงมาจากนวนิยาย บางเกมสร้างอิงมาจากภาพยนตร์ บางเกมสร้างมาเป็นภาคแยกออกมาจากเนื้อเรื่องหลัก- The Hunt for Red October (2530) อ้างอิงจากหนังสือล่าตุลาแดง เปิดตัวสำหรับแพลตฟอร์มเกม Atari ST, Amiga, Apple II, ZX Spectrum, MSX, Commodore 64 และ IBM PC ผู้เล่นจะต้องเดินเรือตุลาแดงไปสู่น่านน้ำสหรัฐฯ โดยต้องหลีกเลี่ยงกองทัพเรือโซเวียต เกมดังกล่าวเป็นการผสมผสานระหว่างเกมจำลองเรือดำน้ำและเกมวางแผน - The Hunt for Red October (2533) อ้างอิงจากภาพยนตร์เรื่องล่าตุลาแดง เปิดตัวสำหรับแพลตฟอร์มเกม Amiga, Amstrad CPC, Atari ST, Commodore 64, MS-DOS และ ZX Spectrum เกมดังกล่าวประกอบด้วยฉากแอ็กชันจำนวนห้าแบบ การกระโดดจากเฮลิคอปเตอร์ และการนำทางเรือดำน้ำผ่านช่องแคบลึกพร้อมทั้งหลีกเลี่ยงอุปสรรคมากมาย - The Sum of All Fears (2545): อ้างอิงจากภาพยนตร์เรื่องวิกฤตนิวเคลียร์ถล่มโลก เปิดตัวสำหรับแฟลตฟอร์มเกมไมโครซอฟต์วินโดว์, Game Boy Advance, PlayStation 2 และ GameCube เป็นเกมยิงมุมมองบุคคลที่หนึ่งทางยุทธวิธี ที่ภารกิจต่าง ๆ จะเสร็จสิ้นได้ผ่านการช่วยเหลือตัวประกันภายในสถานีโทรทัศน์เวสต์เวอร์จิเนีย ในเมืองชาร์ลสตัน และการยุติปฏิบัติการของกองทหารอาสาในเวสต์เวอร์จิเนีย

**เกม เรนโบว์ซิกส์**
นอกจากนี้ ทอม แคลนซีส์ ยังได้สร้างแฟรนไชส์มัลติมีเดียซึ่งเกี่ยวกับหน่วยต่อต้านการก่อการร้ายระหว่างประเทศ ที่มีชื่อหน่วยว่า เรนโบว์ ซึ่งมาจากนวนิยายของเขาที่ชื่อว่า อุดมการณ์เฉียดนรก Rainbow Six ซึ่งได้รับการดัดแปลงเป็นวีดีโอเกมยิงทางยุทธวิธีผ่านมุมมองบุคคลที่หนึ่ง

**ดูเพิ่ม**
 ภาพยนตร์
** ล่าตุลาแดง
** วิกฤตนิวเคลียร์ถล่มโลก
** แจ็ค ไรอัน: สายลับไร้เงา- วีดีโอเกม
** ทอม แคลนซีส์ เรนโบว์ซิกส์ ซีจ

**อ้างอิง**
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรม
หมวดหมู่:ภาพยนตร์ที่สร้างจากนิยาย